ΒΟΥΛΗ ΤΩΝ ΕΛΛΗΝΩΝ

ΔΙΕΥΘΥΝΣΗ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ

Αριθμ. Πρωτ. ΕΡΩΤΗΣΕΩΝ:

7403

9/7/2025

Ημερομ. Κατάθεσης:

ΒΟΥΛΗ ΤΩΝ ΕΛΛΗΝΩΝ



**ΕΡΩΤΗΣΗ**

Θεσσαλονίκη, 9/7/2025

**Του:** Βελόπουλου Κυριάκου, Προέδρου του Κόμματος, Βουλευτή Β3' Νότιου

Τομέα Αθηνών

**ΠΡΟΣ:** Τον κ. Υπουργό Υγείας

**ΘΕΜΑ: «Ογκολογική εγκατάλειψη στη Δυτική Ελλάδα»**

Κύριε Υπουργέ,

Μετά λύπης πληροφορούμαστε την κατάρρευση ενός ακόμη Νοσοκομείου ογκολογικής φροντίδας, στη Δυτική Ελλάδα αυτή τη φορά. Στην Αχαΐα οι δύο ογκολογικές μονάδες στο Ρίο και στο Γ.Ν. «Άγιος Ανδρέας» Πάτρας καλούνται να εξυπηρετήσουν χιλιάδες ασθενείς με ελάχιστους γιατρούς, προσωπικό και απαρχαιωμένο εξοπλισμό. Οι ακτινοθεραπευτικές μονάδες τίθενται συνεχώς εκτός λειτουργίας και τις περισσότερες φορές μένει μόνο μία διαθέσιμη για ολόκληρη τη Δυτική Ελλάδα.

Συγχρόνως δεν υπάρχει ούτε ένα παιδιατρικό ογκολογικό τμήμα σε όλη την περιοχή με αποτέλεσμα οι οικογένειες και τα παιδιά που χρήζουν τέτοιας φύσεως περίθαλψη να αναγκάζονται να μεταβούν στην Αθήνα.

Ενώ λοιπόν εσείς μιλάτε για «βελτιωμένο ΕΣΥ» και διαφημίζετε τον «ψηφιακό μετασχηματισμό του Τομέα της Υγείας, οι καρκινοπαθείς πολίτες της Δυτικής Ελλάδας παραμένουν χωρίς βασική ιατρική περίθαλψη, χωρίς αξιοπρεπείς υποδομές και χωρίς βασικό υλικοτεχνικό εξοπλισμό.

Με δεδομένα όλα τα παραπάνω,

**Ερωτάται ο κ. Υπουργός:**

1. Υπάρχει πολιτική πρόθεση και σχεδιασμός άμεσης ενίσχυσης των δύο

ογκολογικών μονάδων της Πάτρας με μόνιμο ιατρικό και νοσηλευτικό

προσωπικό;

1. Προτίθεται το Υπουργείο να προμηθευτεί νέο γραμμικό επιταχυντή και να διασφαλίσει τη απρόσκοπτη λειτουργία του υπάρχοντος εξοπλισμού;
2. Υπάρχει σχέδιο ίδρυσης παιδιατρικού ογκολογικού τμήματος στη Δυτική Ελλάδα; Αν ναι, τι προβλέπει;

**Ο ερωτών Βουλευτής**

**ΒΕΛΟΠΟΥΛΟΣ ΚΥΡΙΑΚΟΣ**